David DeWitt
David, saepissime Dave DeWitt (anno fere 1944 natus) est scriptor de re cibaria et praecipue de capsicorum usu. Viennae in Virginia educatus est apud scholam superiorem Iacobi Madison. Alumnus est universitatis Virginiensis, ubi scholarius in Echols Hall morabat philologiaeque Anglicae studebat, deinde universitatis Richmondiensis: hic gradum magistri anno 1967 ascendit. Eisdem annis nuntiator laboravit programmatum radiophonicorum. Novum Mexicum anno 1974 petivit ubi programmata Captain Space et A Country Affair scripsit et ostentavit; Albuquerque in urbe eiusdem civitatis etiamnunc habitavit. Commentationes plures librosque haud paucos de capsicis composuit, inter quos The Chile Pepper Encyclopedia (1999). Opera nonnumquam cum adiutoribus divulgavit, e.g. The Fiery Cuisines anno 1984 cum Nancy Gerlach, Hot & spicy Southeast Asian dishes anno 1995 cum muliere sua Maria Ioanna Wilan, The Pepper Garden anno 1993 cum Paulo Bosland, The Mexican Chile Pepper Cookbook anno 2022 cum Iosepho C. Marmolejo. Libellos Chile Pepper ab 1988 usque in 1996, Fiery Foods & Barbecue ab hoc anno usque in 2008 edidit. The Pope of Peppers ("Piperum pontifex") in New York Times nuncupatus est (nam apud Americanos capsica peppers sine pluribus nonnumquam nominantur).